Rikunarita-ORG/Wikinium huggingface dataset:
# Νέα Αγγλία

| Νέα Αγγλία  New England |
| --- |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | Ηνωμένες Πολιτείες Αμερικής |
| Ονομάστηκε από | Αγγλία |
| Έκταση | 186.458 km2 |
| Πληθυσμός | 15.126.104 (2020) |
| Γεωγραφικές συντεταγμένες | 44°12′20″N 70°18′23″W |
|  Σχετικά πολυμέσα |
| δεδομένα () |

Το εξώφυλλο του βιβλίου του Τζον Σμιθ, όπου εμφανίζεται για πρώτη φορά ο όρος *New England*
Η **Νέα Αγγλία** (αγγλικά: New England‎‎) είναι βορειοανατολική περιοχή των Ηνωμένων Πολιτειών. Ονομάστηκε έτσι από τον Τζoν Σμιθ, Άγγλο εξερευνητή και αρχηγό της αποικίας του Τζέιμσταουν, της πρώτης επιτυχημένης αγγλικής αποικίας στη βόρεια Αμερική, ο οποίος εξερεύνησε την περιοχή και εξέδωσε το 1616 βιβλίο, με τίτλο *Μια Περιγραφή της Νέας Αγγλίας* *(A Description of New England)*.

Οι πρώτες ευρωπαϊκές αποικίες στην περιοχή ιδρύθηκαν από Άγγλους τον 17ο αιώνα, στη σημερινή Μασαχουσέτη, με πρώτη την Αποικία του Πλίμουθ, η οποία ιδρύθηκε το 1620 από τους λεγόμενους Πίλγκριμς. Ακολούθησε η ίδρυση της Αποικίας του Κόλπου της Μασαχουσέτης, το 1630, με πρώτη πόλη τη Βοστώνη.

## Πολιτείες

Η Νέα Αγγλία αποτελείται σήμερα από τις εξής έξι Πολιτείες των ΗΠΑ:

* Κοννέκτικατ (Connecticut) - 3,608,298 κ.
* Μέιν (Maine) - 1,363,582 κ.
* Μασσαχουσέττη (Massachusetts) - 7,033,469 κ.
* Νέο Χάμσαϊρ (New Hampshire) - 1,379,089 κ.
* Ρόουντ Άιλαντ (Rhode Island) - 1,098,163 κ.
* Βερμόντ (Vermont) - 643,503 κ.

## Εικόνες

* Κοννέκτικατ
* Μέιν
* Μασσαχουσέττη
* Νιου Χάμσαϊρ
* Ρόουντ Άιλαντ
* Βερμόντ

## Παραπομπές
# Γουσταβία

| Γουσταβία |
| --- |
|  |
| Χώρα | Γαλλία |
| Διοικητική υπαγωγή | Άγιος Βαρθολομαίος |
| Ταχυδρομικός κώδικας | 97133 |
| Γουσταβία
17°53′55″N 62°50′57″W |
|  Σχετικά πολυμέσα |
| δεδομένα |

Η **Γουσταβία** (γαλλικά: *Gustavia*‎‎) είναι πρωτεύουσα και κυριότερη πόλη του Αγίου Βαρθολομαίου. Ο πληθυσμός της είναι γύρω στους 2.300 κατοίκους.

## Ιστορία

Οφείλει το όνομά της στον Βασιλιά Γουσταύο Γ΄ της Σουηδίας. Ο Άγιος Βαρθολομαίος ήταν αρχικά κτήση της Γαλλίας και η περιοχή ονομαζόταν *Carenage*, επειδή αποτελούσε ασφαλές αγκυροβόλιο για τα κατεστραμμένα πλοία. Μετά την απόκτηση του νησιού από τη Σουηδία ιδρύθηκε η Γουσταβία, το 1785. Η Γαλλία παραχώρησε το νησί στη σκανδιναβική χώρα σε αντάλλαγμα για τα εμπορικά δικαιώματα στο Γκέτεμποργκ. Το 1878 το νησί πωλήθηκε ξανά στη Γαλλία.

Το 1855 κτίστηκε ο Αγγλικανικός Επισκοπικός Ναός στο λιμάνι. Το τελευταίο οχυρώθηκε με τρία φρούρια που είχαν κτιστεί τον 17ο αιώνα. Αξιοθέατα αποτελούν οι πόλεις Φορτ Καρλ, στα νότια της πόλης, η παραλία των Κοχυλιών και το Φορτ Γκουστάβ. Το Υπουργείο Ενόπλων Δυνάμεων εδρεύει στο Φορτ Όσκαρ. Στο τέρμα της Λεωφόρου Σέλχερ στη χερσόνησο της Γουσταβία βρίσκεται ένα μουσείο. Στην πόλη έχει πολλά αμερικανικά, ιταλικά, σουηδικά και γαλλικά εστιατόρια.

Η πόλη έχει πολλές μπουτίκ, οι οποίες αποτελούν πηγή εισοδήματος για το νησί.

## Παραπομπές

## Εξωτερικοί σύνδεσμοι

* Comité de Liaison et d'Application des Sources Historiques (αρχεία και ιστορία του Αγίου Βαρθολομαίου) (Γαλλικά)
* Histoire et aménagement linguistique à Saint-Barthélemy Αρχειοθετήθηκε 2008-12-19 στο Wayback Machine. (Γαλλικά)
* Collectivity of Saint Barthélemy (Επίσημη ιστοσελίδα της κυβέρνησης) (Γαλλικά)
* St-Barths.com
# Διακήρυξη των Δικαιωμάτων του Πολίτη

Το κείμενο της Διακηρύξης (1791)
Ως **Διακήρυξη των Δικαιωμάτων του Πολίτη** ορίζονται οι δέκα πρώτες τροποποιήσεις του συντάγματος των Ηνωμένων Πολιτειών της Αμερικής, οι οποίες περιορίζουν την δύναμη της ομοσπονδιακής κυβέρνησης και εγγυώνται συγκεκριμένα δικαιώματα στους πολίτες της χώρας. Οι τροποποιήσεις γράφτηκαν το 1789 από τον Τζέιμς Μάντισον και βασίστηκαν σε σημαντικές ιδέες που αφορούν τα ανθρώπινα δικαιώματα. Η διακήρυξη τέθηκε σε ισχύ το 1791, όταν τα τρία τέταρτα των πολιτειών συμφώνησαν ότι είναι δίκαιη. Αρχικά, η διακήρυξη είχε δώδεκα διαφορετικές τροποποιήσεις αλλά οι πρώτες δυο δεν ψηφίστηκαν από αρκετές πολιτείες. Η δεύτερη τροποποίηση που δεν ψηφίστηκε προστέθηκε τελικά στο σύνταγμα των ΗΠΑ το 1992. Είναι τώρα η 27η τροποποίηση του συντάγματος και αφορά του μισθούς των κυβερνητικών στελεχών.

## Οι τροποποιήσεις

| Αριθμός | Έτος | Περιγραφή |
| --- | --- | --- |
| 1η | 1791 | Το Κογκρέσο των ΗΠΑ πρέπει να προστατεύει τα δικαιώματα της ελευθερίας του λόγου,ελευθερίας του τύπου,ελευθερία διαμαρτυρίας και ελευθερία θρησκευτικής πεποίθησης. |
| 2η | 1791 | Οι κάτοικοι της χώρας έχουν το δικαίωμα οπλοκατοχής το οποίο είναι απαραβίαστο. |
| 3η | 1791 | Η κυβέρνηση δεν μπορεί να στείλει στρατιώτες να μείνουν σε ιδιωτική ιδιοκτησία χωρίς την άδεια των ιδιοκτητών. |
| 4η | 1791 | Η κυβέρνηση δεν μπορεί να εισβάλει σε ιδιωτική ιδιοκτησία αν δεν κατέχει επίσημο ένταλμα που μπορεί να αποκτήσει μέσω άδειας με συγκεκριμένη διαδικασία αν έχει υποψίες ότι κάποιο άτομο έχει διαπράξει έγκλημα |
| 5η | 1791 | Η κυβέρνηση δεν μπορεί να δικάσει τα άτομα για αδικήματα εάν κάποιος μεγάλος ένορκος δεν έχει υποβάλει κατηγορητήριο.Επίσης ισχύει η αρχή του δεδικασμένου δηλαδή ένα άτομο δεν μπορεί να δικαστεί για το ίδιο έγκλημα δύο φορές.Η κυβέρνηση πρέπει να ακολουθήσει ειδική διαδικασία πριν τιμωρήσει η κάνει κατάσχεση ιδιοκτησίας κάποιου ατόμου.Ένα άτομο σε δίκη για ένα έγκλημα δεν χρειάζεται να καταθέσει εναντίον του. |
| 6η | 1791 | Το άτομο που έχει κατηγορηθεί για ένα έγκλημα πρέπει να πάρει μια γρήγορη δίκη από έναν ένορκο.Αυτό το άτομο έχει το δικαίωμα δικηγόρου στη δίκη.Πρέπει να ειπωθούν οι κατηγορίες.Το άτομο μπορεί να ερωτήσει τους μάρτυρες προς όφελος του καθώς και να φέρει δικούς του μάρτυρες για να καταθέσουν υπέρ του. |
| 7η | 1791 | Μία ένορκη δίκη χρειάζεται για πολιτικές υποθέσεις |
| 8η | 1791 | Η κυβέρνηση δεν μπορεί να δώσει εγγύηση και πρόστιμα ή άλλη βίαιη και ασυνήθιστη ή βάναυση τιμωρία. |
| 9η | 1791 | Η καταγραφή ατομικών δικαιωμάτων στο σύνταγμα και στην διακήρυξη ανθρωπίνων δικαιωμάτων δεν περιλαμβάνει όλα τα δικαιώματα των ανθρώπων και των πολιτειών. |
| 10η | 1791 | Οποιαδήποτε δύναμη που το σύνταγμα δεν παραχωρεί στις ΗΠΑ ανήκει στις πολιτείες και του ανθρώπους.Αυτό δεν περιλαμβάνει δυνάμεις που το σύνταγμα αναφέρει ότι οι πολιτείες δεν μπορούν να έχουν. |
# Άσμορ και Καρτιέ

Χάρτης των Νήσων Άσμορ και Καρτιέ
Η **Επικράτεια των Νήσων Άσμορ και Καρτιέ** είναι ακατοίκητο εξωτερικό έδαφος της Αυστραλίας. Η επικράτεια αποτελείται από τέσσερα επίπεδα τροπικά νησιά εντός δύο διαφορετικών υφάλων. Η επικράτεια βρίσκεται στον Ινδικό Ωκεανό. Απέχει περίπου 320 χιλιόμετρα από την βορειοδυτική ακτή της Αυστραλίας και βρίσκεται 144 χιλιόμετρα νότια του Ρότε, ένα νησί που ανήκει στην Ινδονησία.

Ο ύφαλος Άσμορ ονομάζεται Πουλάου Πασίρ στα ινδονησιακά και Νούσα Σολοκέκ στα ροτενέζικα. Οι δύο παραπάνω ονομασίες σημαίνουν "νησί από άμμο".

## Παραπομπές
# Δυτικοί άνεμοι

Χάρτης των κύριων ανέμων της ατμόσφαιρας της Γης. Με μπλε χρώμα απεικονίζονται οι κυρίαρχοι δυτικοί άνεμοι.
Οι **δυτικοί άνεμοι** (αγγλικά *westerlies*) είναι άνεμοι παγκόσμιας κλίματας που γεννιούνται στην υψηλού βαρομετρικού ζώνη υποτροπικής σύγκλισης και έχουν κατεύθυνση τους πόλους, μεταξύ των γεωγραφικών πλατών 30 και 60 και των δύο ημισφαιρίων, στα πλαίσια του κυττάρου Φέρρελ. Στο Βόρειο Ημισφαίριο έχουν κατεύθυνση ΒΑ και μια μέση ταχύτητα 5 έως 6 μποφόρ που τον χειμώνα μπορεί να φτάσει και τα 8 ενώ, αντιστοίχως, στο Νότιο Ημισφαίριο έχουν κατεύθυνση ΝΑ με σχετικά μικρότερες ταχύτητες. Σε μεγάλο βαθμό ακολουθούν την πορεία των θερμών ωκεάνιων ρευμάτων από τα χαμηλότερα γεωγραφικά πλάτη προς τα υψηλότερα, παρακάμπτοντας περιοχές με υψηλό βαρομετρικό όπως τον αντικυκλώνα των Αζόρων και μετριάζουν την δριμύτητα του κλίματος των παραλιακών περιοχών του Βόρειου κυρίως Ημισφαιρίου στα μέσα γεωγραφικά πλάτη. Εντούτοις, χαρακτηρίζονται από έντονη αστάθεια και έντονα καιρικά φαινόμενα, ιδαίτερα μεταξύ του γεωγραφικού πλάτους 40 και 50 αμφότερων ημισφαιρίων.

## Παραπομπές
# Αρκτική αλεπού

| *Αρκτική αλεπού* |
| --- |
|  Αρκτική αλεπού |
| Κατάσταση διατήρησης |
|  Ελαχίστης Ανησυχίας
(IUCN 3.1) |
| Συστηματική ταξινόμηση |
|

|  |  |
| --- | --- |
| Βασίλειο: | Ζώα *(Animalia)*  |
| Συνομοταξία: | Χορδωτά *(Chordata)*  |
| Ομοταξία: | Θηλαστικά *(Mammalia)*  |
| Τάξη: | Σαρκοφάγα *(Carnivora)*  |
| Οικογένεια: | Κυνοειδή *(Canidae)*  |
| Γένος: | *Vulpes*  |
| Είδος: | V. lagopus  |

 |
| Διώνυμο |
| *Vulpes lagopus* Carolus Linnaeus, 1758 |

Γεωγραφική διασπορά της αρκτικής αλεπούς (με γαλάζιο)
Η **αρκτική αλεπού** (Vulpes lagopus), γνωστή και ως **λευκή αλεπού**, **πολική αλεπού** ή **αλεπού του χιονιού**, είναι το είδος αλεπούς που ζει στους Αρκτική, δηλαδή στις πολικές περιοχές του βόρειου ημισφαιρίου. Στο μέγεθος είναι λίγο μικρότερη από την αλεπού των εύκρατων περιοχών. Τον χειμώνα δεν πέφτει σε χειμερία νάρκη όπως άλλα ζώα.

Είναι σαρκοφάγο ζώο που τρέφεται συνήθως με σάπιο κρέας φάλαινας ή τα αποφάγια από τα θύματα των πολικών αρκούδων. Επίσης τρέφεται με μικρότερα ζώα όπως λαγούς, αμφίβια και ευάλωτα νεογνά φώκιας, που έχουν απομακρυνθεί από το κοπάδι τους, πουλιά (ιδίως αποδημητικά), αυγά και ψάρια. Φτιάχνει το κρησφύγετό της κάτω από την επιφάνεια του εδάφους. Αντέχει θερμοκρασίες έως και -70 βαθμούς Κελσίου πριν αρχίσει να έχει αίσθηση κρύου. Καθώς είναι ένα από τα μεγαλύτερα σαρκοφάγα ζώα του αρκτικού κύκλου δεν έχει πολλούς εχθρούς και δεν είναι πουθενά απειλούμενο είδος. Πιο ευάλωτα είναι τα αλεπουδάκια. Γεννά μια φορά τον χρόνο έως 15 κουταβάκια κατά την έναρξη του καλοκαιριού και αφού τα θηλάσει μερικούς μήνες είναι αρκετά ανεξάρτητα για να ζήσουν τον Αρκτικό χειμώνα μόνα τους.

Είναι περιζήτητη για τη γούνα της, που τον χειμώνα είναι άσπρη για να μην διακρίνεται εύκολα από τη λεία ή τους εχθρούς της ανάμεσα στο χιόνι, και το καλοκαίρι γίνεται καφετί. Διαθέτει την πιο ζεστή γούνα όλων των θηλαστικών.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα Αρκτική αλεπού στο Wikimedia Commons
*
# Ντάγκλας

Το Ντάγκλας
Το **Ντάγκλας** (αγγλικά: *Douglas*‎‎), ή **Ντούλις** μανξ: Doolish), είναι πρωτεύουσα και μεγαλύτερη πόλη στη Νήσο του Μαν. Ο πληθυσμός της πόλης είναι 26.677 κάτοικοι σύμφωνα με την απογραφή του 2021. Βρίσκεται στις εκβολές του ποταμού Ντάγκλας, σε ένα γραφικό κολπίσκο στην ανατολική πλευρά του νησιού. Ο ποταμός Ντάγκλας αποτελεί μέρος του λιμανιού της πόλης και κύριο εμπορικό λιμάνι. Το Ντάγκλας είναι η έδρα των Δικαστηρίων και της κυβέρνησης της Νήσου Μαν. Η πόλη αποτελεί κύριο κόμβο του νησιού για τις επιχειρήσεις, τη χρηματοδότηση, τις νομικές υπηρεσίες, τη ναυτιλία, τις μεταφορές, τις αγορές και τη διασκέδαση.

## Δημογραφία

Ιστορικό πληθυσμού| Έτος | Πληθ.   | ±%   |
| --- | --- | --- |
| 1901 | 19,149 | —     |
| 1911 | 21,183 | +10.6% |
| 1921 | 20,192 | −4.7% |
| 1931 | 19,329 | −4.3% |
| 1939 | 20,012 | +3.5% |
| 1951 | 20,288 | +1.4% |
| 1961 | 18,837 | −7.2% |
| 1971 | 19,847 | +5.4% |
| 1981 | 19,994 | +0.7% |
| 1986 | 20,368 | +1.9% |
| 1991 | 22,214 | +9.1% |
| 1996 | 23,487 | +5.7% |
| 2001 | 25,347 | +7.9% |
| 2006 | 26,218 | +3.4% |
| 2011 | 27,938 | +6.6% |
| 2016 | 26,997 | −3.4% |
| 2021 | 26,677 | −1.2% |

Το Ντάγκλας, σύμφωνα με την απογραφή του 2021 έχει 26.677 κατοίκους, παρουσιάζοντας μείωση σε σχέση με τους 26.997 κατοίκους του 2016, και τους 27.938 κατοίκους του 2011. Στην πόλη ζει ποσοστό 31,7% του συνολικού πληθυσμού της Νήσου του Μαν, που φτάνει τους 84.069 κατοίκους το 2021.

## Αξιοθέατα-ενδιαφέροντα σημεία

Τραμ με άλογο
Το Ντάγκλας έχει μια σειρά από αξιοθέατα:

* Ο **Πύργος του Καταφυγίου** είναι ένα μικρό κάστρο σαν καταφύγιο για τους ναυαγούς ναυτικούς. Κατασκευάστηκε από τον από τον Ουίλιαμ Χίλαρι το 1832. Μετά από αρκετά ναυάγια στην περιοχή, χρειαζόταν ένα καταφύγιο για τους επιζώντες μέχρι η βοήθεια θα μπορούσε να φτάσει.
* Το **Ντάγκλας Χεντ** (Douglas Head) είναι ένα βραχώδες σημείο στη Νήσο του Μαν, με θέα τον κόλπο του Ντάγκλας και το λιμάνι όπου βρίσκεται το Grand Union Camera Obscura είναι ένα ασυνήθιστο κτίριο στο οποίο, μέσω των μεθόδων του φωτός και κάτοπτρα, αντανακλά εικόνες του περιβάλλοντα χώρου πάνω σε μεγάλες λευκές οθόνες μέσα στα σκοτεινά όρια του κτιρίου.
* Τα **Τραμ με άλογο** που κινούνται κατά μήκος της παραλίας από την άνοιξη έως τις αρχές του φθινοπώρου.
* Τα **τραίνα ατμού** που διασχίζει 15 μίλια από τον σιδηροδρομικό σταθμό Ντάγκλας προς Port Erin στα νότια του νησιού.
* Η **Εξέδρα επισήμων** στον Glencrutchery Road που σηματοδοτεί την έναρξη και το πέρας της ετήσιων Αγώνων Μοτοσυκλέτας TT
* Το **ρολόι του Ιωβηλαίου** είναι ένα ρολόι δρόμου που χτίστηκε το 1887 σε ανάμνηση του χρυσού ιωβηλαίου της Βασίλισσας Βικτωρίας.

## Παραπομπές

## Πηγές-εξωτερικοί σύνδεσμοι

* Γενικές πληροφορίες για το Ντάγκλας
# Lionsgate Films

Lions Gate Films|  |
| Νομική μορφή | Εταιρεία παραγωγής κινηματογραφικών ταινιών |
| Ίδρυση | 1997 |
| Ιδρυτής | Frank Giustra |
| Έδρα | Βανκούβερ, Βρετανική Κολομβία, Καναδάς Σάντα Μόνικα, Καλιφόρνια, ΗΠΑ, Ηνωμένες Πολιτείες Αμερικής |
| Σημαντικά πρόσωπα | Jon Feltheimer, Harald Ludwig, Mark Rachesky, Michael Burns |
| Προϊόντα | ταινία |
| Ιδιοκτήτης | Lions Gate Films |
| Υπάλληλοι | 297 |
| Μητρική | Lions Gate Films |
| Ιστότοπος | Lions Gate Films (Αγγλικά) |
| Μέσα κοινωνικής δικτύωσης |
|   |
| δεδομένα () |

Η **Lions Gate Films** είναι μια αμερικανική εταιρεία παραγωγής κινηματογραφικών ταινιών και ανήκει στη Lions Gate Entertainment με έδρα το Βανκούβερ και στο Σάντα Μόνικα.

## Ταινίες

Η εταιρεία αναλαμβάνει ταινίες ανεξάρτητες ή ξένες παραγωγές. Έγινε γνωστή από το ντοκιμαντέρ *Fahrenheit 9/11* του Μάικλ Μουρ και το *American Psycho* της Mary Harron. Η εταιρεία προηγουμένως είχε κυκλοφορήσει ταινίες όπως το *Affliction* που κέρδισε Όσκαρ δεύτερου ανδρικού ρόλου το 1999 το *Gods and Monsters* που κέρδισε Όσκαρ καλύτερου σεναρίου το 1998 και το *Dogma* του Κέβιν Σμιθ.

Το 2004 συνέχισε με ταινίες που κατέληξαν να γίνουν επιτυχίες, όπως το *Hotel Rwanda* (υποψήφια για 3 Όσκαρ), το *Crash* , που ήταν μία από τις εκπλήξεις της 78ης Απονομής των βραβείων Όσκαρ (κέρδισε τα Όσκαρ καλύτερης ταινίας, καλύτερου πρωτότυπου σεναρίου και καλύτερου μοντάζ) του 2006 (παρόλο που η ταινία βγήκε το 2004) και το *Saw*, μια από τις πιο τρομακτικές και πιο επιτυχημένες ταινίες της χρονιάς (έκανε εισπράξεις 100 εκ. $ με προϋπολογισμό μόλις ενός εκατομμυρίου).

To 2005 κυκλοφόρησε τις ταινίες *Lord of War* και *Saw II* (εισπράξεις 120 εκ. $ με προϋπολογισμό 4 εκατ).

Αυτή τη στιγμή θεωρείται μια απο τις πιο επιτυχημένες εταιρείες κινηματογράφου με έδρα εκτός των Ηνωμένων Πολιτειών καθώς και μια απο τις πιο κερδοφόρες επιχείρησεις ανεξάρτητων ταινιών.
# Portal 2

Το Portal 2 (ελληνικά: Πύλη 2) είναι ένα βιντεοπαιχνίδι παζλ πρώτου προσώπου που αναπτύχθηκε και δημοσιεύθηκε από την Valve Corporation. Είναι η συνέχεια του Portal (2007) και κυκλοφόρησε στις 19 Απριλίου 2011 για τα Microsoft Windows, το OS X, το Linux, το PlayStation 3 και το Xbox 360. Οι ηλεκτρονικές εκδόσεις του παιχνιδιού εκδόθηκαν από την Electronic Arts, Οι εκδόσεις ηλεκτρονικών υπολογιστών διακινούνται μέσω της υπηρεσίας παράδοσης περιεχομένου της εταιρείας Valve Steam. Το Portal 2 ανακοινώθηκε τον Μάρτιο του 2010, μετά από ένα εβδομαδιαίο παιχνίδι εναλλαγής πραγματικότητας βασισμένο σε νέα patches στο αρχικό παιχνίδι. Πριν από την κυκλοφορία του παιχνιδιού στη Steam, η εταιρεία κυκλοφόρησε το Potato Sack, ένα δεύτερο πολυετείς εναλλασσόμενο παιχνίδι πραγματικότητας, που περιελάμβανε 13 ανεξάρτητους ανεπτυγμένους τίτλους που κατέληξαν σε κατανεμημένη υπολογιστική ψευδαίσθηση για να κυκλοφορήσει το Portal 2 αρκετές ώρες νωρίτερα.

## Παραπομπές

## Εξωτερικοί σύνδεσμοι

* "Think With Portals" – Official website
* "Teach with Portals"
* *Portal 2*   στην IMDb
* "Portal 2: Creating a Sequel to a Game that Doesn't Need One" presentation at the 2012 Game Developers Conference, March 7, 2012
* *Portal 2* presentation by Eric Wolpaw, as part of the New York University Game Design Series, May 6, 2011
* *The Final Hours of Portal 2*, a digital book by Geoff Keighley
* Interview with *Portal 2* animator Keith Lango
# Τζέρι Έλσγουορθ

| Τζέρι Έλσγουορθ |
| --- |
|  |
| Γενικές πληροφορίες |
| Γέννηση | 14  Αυγούστου 1974 Τζόρτζια |
| Χώρα πολιτογράφησης | Ηνωμένες Πολιτείες Αμερικής |
| Εκπαίδευση και γλώσσες |
| Ομιλούμενες γλώσσες | Αγγλικά |
| Σπουδές | Walla Walla University |
| Πληροφορίες ασχολίας |
| Ιδιότητα | εφευρέτρια δημιουργός γραπτών έργων επιστήμονας υπολογιστών μηχανικός καινοτόμος επιχειρηματίας roller derby player |
| Εργοδότης | Tilt5 Individual Computers (2002–2003) Rapport Inc (2003–2004) Valve Corporation |
| Αξιοσημείωτο έργο | C64 Direct-to-TV, castAR, C-One Tilt5 |
| Ιστότοπος |
| jeriellsworth.com |
|  Σχετικά πολυμέσα |
|

**Η Jeri Janet Ellsworth** (γεν. 14 Αυγούστου 1974) είναι Αμερικανίδα επιχειρηματίας και σχεδιάστρια και εφευρέτης τσιπ υπολογιστών. Κέρδισε φήμη το 2004 με τη δημιουργία ενός πλήρους συστήματος Commodore 64 σε ένα τσιπ που βρίσκεται μέσα σε ένα χειριστήριο, που ονομάζεται C64 Direct-to-TV . Το χειριστήριο έχει τη δυνατότητα να "τρέξει" 30 βιντεοπαιχνίδια που παίζονταν από τις αρχές της δεκαετίας του 1980. Στο αποκορύφωμά του, πουλήθηκαν πάνω από 70.000 μονάδες σε μία μέρα.

Η Ellsworth ίδρυσε την εταιρεία CastAR (πρώην Technical Illusions) το 2013 και παρέμεινε στην εταιρεία μέχρι το κλείσιμό της στις 26 Ιουνίου 2017. Στα τέλη του 2014, μετακόμισε από το Σιάτλ στο Mountain View της Καλιφόρνια μαζί με την ομάδα CastAR.

Η Ellsworth δημιούργησε αυτοσχέδια τσιπ ημιαγωγών στο σπίτι, και παρουσίασε αυτή της την δουλειά σε βίντεο στην σειρά (με δύο μέρη) «Cooking with Jeri».

## Παραπομπές
# JB Hi-Fi

JB Hi-Fi|  |
|  |
| Νομική μορφή | Australian Proprietary Company, Limited By Shares |
| Κλάδος | λιανική |
| Ίδρυση | 1974 |
| Έδρα | Μελβούρνη, Αυστραλία και Νέα Ζηλανδία |
| Προϊόντα | ηλεκτρονικά είδη ευρείας κατανάλωσης |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|    |
|  Πολυμέσα |
| δεδομένα () |

Η **JB Hi-Fi** είναι εταιρία για CD, DVD, Blu-ray και βιντεοπαιχνίδια, και έδρα της είναι η Αυστραλία.

## Εξωτερικοί σύνδεσμοι

* JB Hi-Fi Australia
* JB Hi-Fi New Zealand
* JB Hi-Fi Online Store Αρχειοθετήθηκε 2011-01-13 στο Wayback Machine.
* Clive Anthonys
# Συνθήκη του Λονδίνου (1915)

Το Τιρόλο τεμαχισμένο το 1918. Τα εναπομείναντα στην Αυστρία τμήματα ονομάζονταν Βόρειο Τιρόλο (Nordtirol) και Ανατολικό Τιρόλο (Osttirol), τμήματα του ομόσπονδου κράτους του Τιρόλου
Περιοχές που υποσχέθηκε η Τριπλή Αντάντ στην ανατολική Αδριατική, την Αυστρία και τη Δαλματία
Η **Συνθήκη του Λονδίνου 1915** (ιταλικά: *Patto di Londra*), ήταν μυστική συμφωνία μεταξύ της Τριπλής Αντάντ και της Ιταλίας, που υπογράφηκε στο Λονδίνο στις 26 Απριλίου 1915 από το Ηνωμένο Βασίλειο, τη Γαλλία, τη Ρωσική αυτοκρατορία, και το Βασίλειο της Ιταλίας. Παρά την αντίθεση της πλειοψηφίας των Ιταλών που επιθυμούσαν την ουδετερότητα, η Ιταλία βάσει της συνθήκης ένωσε τις δυνάμεις της με τους συμμάχους κατά της Αυστροουγγαρίας τον Μάιο του ίδιου έτους.

Σύμφωνα με τη συνθήκη, η Ιταλία ήταν υποχρεωμένη να εγκαταλείψει την Τριπλή Συμμαχία και να ενωθεί με την Τριπλή Αντάντ. Επίσης, όφειλε να κηρύξει πόλεμο εναντίον της Γερμανίας και της Αυστροουγγαρίας σε ένα μήνα (τούτο συνέβη κατά της Αυστροουγγαρίας σε ένα μήνα, αλλά μόλις το 1916 εναντίον της Γερμανίας). Θεωρώντας βέβαιη τη νίκη κατά της Γερμανίας και των συμμάχων της, η Τριπλή Αντάντ υποσχέθηκε στην Ιταλία την προσάρτηση εδαφών στο τέλος του πολέμου. Βάσει της συνθήκης οι συμμαχικές δυνάμεις εκχώρησαν στην Ιταλία την πλήρη κυριαρχία επί της Λιβύης και επί των Δωδεκανήσων καθώς και ζώνη επιρροής στη Μικρά Ασία.

## Η υπαναχώρηση των συμμάχων

Παρά τη συμφωνία των Συμμάχων οι όροι της συνθήκης προκάλεσαν στη συνέχεια προβλήματα στη Διάσκεψη Ειρήνης των Παρισίων το 1919. Οι ιταλικές εδαφικές απαιτήσεις περιλάμβαναν τις γιουγκοσλαβικές περιοχές που βρίσκονταν τότε υπό την επικυριαρχία της Αυστροουγγαρίας και αυτό σήμαινε πως η Ιταλία έπρεπε να διαπραγματευτεί τα μελλοντικά σύνορά της με δύο από τους συμμάχους της, τη Σερβία και το Μαυροβούνιο. Η Ιταλία αρνήθηκε τη διαπραγμάτευση αλλά συμφώνησε τελικά με τις διαπραγματεύσεις υπό την πίεση του προέδρου των ΗΠΑ Γούντροου Ουίλσον. Τελικά η Ιταλία έλαβε το Τρεντίνο, την Τεργέστη, (το γερμανόφωνο) Νότιο Τιρόλο και την Ίστρια. Έχασε ωστόσο τη Δαλματία, όπως και το Φιούμε. Το ίδιο έγινε για τα αποικιακά εδάφη στην Αφρική ή την Ασία και για την Αλβανία. Οι εθνικιστές υποστήριξαν ότι η Ιταλία είχε πέσει θύμα ληστείας από τα νόμιμα κέρδη της.

## Σημειώσεις παραπομπές
# Οικονομικές κυρώσεις

**Οκονομικές κυρώσεις** ονομάζονται εμπορικές και οικονομικές κυρώσεις που επιβάλλονται από μία ή περισσότερες χώρες εναντίον ενός κράτους, ομάδας ή ατόμου. Οικονομικές κυρώσεις επιβάλλονται για διάφορα πολιτικά, στρατιωτικά και κοινωνικά ζητήματα. Μπορεί επίσης να χρησιμοποιηθούν για την επίτευξη εγχώριων και διεθνών σκοπών.

Η αποτελεσματικότητα των κυρώσεων είναι αμφιλεγόμενη. Ενδεχομένως, να έχουν ανεπιθύμητες συνέπειες.

Οι οικονομικές κυρώσεις μπορεί να περιλαμβάνουν διάφορες μορφές εμπορικών φραγμών, δασμούς και περιορισμούς στις χρηματοοικονομικές συναλλαγές. Δεν θα πρέπει να συγχέονται με το εμπάργκο.

Από τα μέσα της δεκαετίας του 1990, οι κυρώσεις του Συμβουλίου Ασφαλείας των Ηνωμένων Εθνών τείνουν να στοχεύουν άτομα και οντότητες.

## Παραπομπές